b'\n_START_ARTICLE_\nVo\xc4\x91inci\n_START_SECTION_\nZemljopis\n_START_PARAGRAPH_\nVo\xc4\x91inci se nalaze 15 kilometara zra\xc4\x8dne linije zapadno od grada Vinkovaca.\n_START_SECTION_\nUprava\n_START_PARAGRAPH_\nVo\xc4\x91inci su prije Domovinskog rata bili administrativno i teritorijalno uklju\xc4\x8deni u tada\xc5\xa1nju op\xc4\x87inu Vinkovci. Nakon \xc5\xa1to je Hrvatski sabor 1992. g. donio odluku o formiranju novih teritorijalnih jedinica (\xc5\xbeupanija), Vo\xc4\x91inci su uklju\xc4\x8deni u sastav Vukovarsko-srijemske \xc5\xbeupanije, op\xc4\x87ina Stari Mikanovci. Godine 1996. Vo\xc4\x91inci postaju samostalna op\xc4\x87ina._NEWLINE_Op\xc4\x87inski na\xc4\x8delnik je Martin Kordi\xc4\x87.\n_START_SECTION_\nPovijest\n_START_PARAGRAPH_\nVo\xc4\x91inci se prvi puta spominju u ispravi kralja \xc5\xbdigmunda Luksembur\xc5\xa1kog (1387. - 1437.) od 3. sije\xc4\x8dnja 1395. godine, kojom on daruje brojne biv\xc5\xa1e posjede nevjerne bra\xc4\x87e Horvat-Bancsa velika\xc5\xa1koj obitelji Gorjanski.\n_START_SECTION_\nKultura\n_START_PARAGRAPH_\n1968. godine na inicijativu \xc5\xbeupnika vl. Vlatka Polji\xc4\x8dka osniva se folklorna skupina Mladost. Od prve godine postanka Mladost sudjeluje na sve\xc4\x8danostima Vinkova\xc4\x8dkih jeseni. Od 1991. do 1995. godine zbog velikosrpske agresije na Hrvatsku dru\xc5\xa1tvo nije djelovalo._NEWLINE_1995. godine pokrenut je rad dru\xc5\xa1tva i nastupa se na smotri folklora Vinkova\xc4\x8dke jeseni u Vinkovcima. Osniva se tambura\xc5\xa1ka sekcija, dje\xc4\x8dja skupina folklora\xc5\xa1a, seniorska skupina folklora\xc5\xa1a i pjeva\xc4\x8dka skupina. Uz pomo\xc4\x87 Udruge hrvatske \xc5\xbeene Vo\xc4\x91inci pristupilo se izradi narodnih no\xc5\xa1nji i nabavke obu\xc4\x87e za sve \xc4\x8dlanove dru\xc5\xa1tva. 1997. godine pristupilo se organiziranju manifestacije dje\xc4\x8djih narodnih igara pod nazivom Igre na Bedenku. Igre se odr\xc5\xbeavaju zadnju nedjelju u mjesecu lipnju i prerasle su u tradicionalno mjesto okupljanja dje\xc4\x8djih skupina.\n_START_SECTION_\n\xc5\xa0port\n_START_PARAGRAPH_\nNK Mladost Vo\xc4\x91inci, 2. \xc5\xbdNL Vukovarsko-srijemska'